### SEGURTASUNARI ETA OSASUNARI BURUZKO DOKUMENTUA (SOD)

***Pertsona edo entitate ustiatzaileak segurtasunari eta osasunari buruzko dokumentu honen apartatu bakoitzeko araudia betetzen dela frogatzen duen dokumentazioa gordeko du. Dokumentazio hori noiznahi eskatzen ahal du Administrazioak. Ustiatzaileak dokumentazio hori ez badauka edo Administrazioari ematen ez badio, bidezko zehapen-espedientea irekiko da.***

***Aurkezten diren agiri guztiak behar bezala sinatuta egonen dira.***

Indarreko arriskuen ebaluazioaren data:       Urte honetako lan-planarekin batera aurkeztua:

Indarreko larrialdi-planaren data:       Urte honetako lan-planekin batera aurkeztua:

Indarreko lehen sorospenetako planaren data:       Urte honetako lan-planekin batera aurkeztua:

Behar bada, arriskuen prebentzioa kudeatzeko sistemaren azken auditoretzaren data:

| EZBEHARRAK | | |
| --- | --- | --- |
| Arinak: | Larriak: | Hilgarriak: |
| Oharrak: | | |

*Hasierako dokumentua izan ezean, urteko berrikuspenaren ondoriozko aldaketak baino ez dira aurkeztuko, urtarrilaren 23ko ITC/101/2006 Aginduaren 2.2 artikuluan (“Segurtasunari eta osasunari buruzko dokumentuaren eguneratzeak”) ezartzen den bezala. Dokumentazioa formatu digitalean soilik aurkezten ahal da.*

Arreta berezia emanen zaie nahitaez eguneratu beharreko apartatu hauei:

1. Ustiapenaren prebentzio-egituraren organigrama.
2. Lanpostuen izenak: lanpostuek izen bera eduki behar dute dokumentazio osoan, hain zuzen ere indarreko arriskuen ebaluazioan agertzen dena. Lanpostu baten izena aldatuz gero, izen zaharra eta berria aipatu behar lirateke, trazabilitatea errazteko.
3. Prebentzio-neurriak kodetzea komeni da urtea, zenbakia eta sorburua adierazita. Sorburua dela-eta, prebentzio-neurriak arriskuen ebaluazioaren ondorioz prestatu ohi dira, baina neurri higienikoen eta segurtasun-bisiten ondoriozkoak ere izan daitezke, besteak beste. Kodetzearen helburua da trazabilitatea da, hots, urteetan zehar jarraipena egin ahal izatea. Beraz, kodeak plangintzan zein jarraipenean eta kontrolean erabiliko lirateke.
4. Aurreko urteko prebentzio-lanen plangintzaren jarraipena eta kontrola.

Aurreko urteko prebentzio-lanen plangintzatik abiatuta, enpresak benetan ezarritako neurriak azaltzea, noiz ezarri diren argitzea, eta neurri horien baliozkotasunaren edo eraginkortasunaren ebaluazioa. Halaber, aurreikusita egon arren ezarri ez diren neurriak zergatik ez diren aplikatu azaldu beharko da, eta aurreikusita ez egon arren ezarri direnak zergatik aplikatu diren azaldu beharko da.

Horretan zuzendari fakultatiboaren sinadura agertu beharko da (lan-baldintzen aldizkako kontrolaren arduraduna den aldetik), bai eta prebentzio-zerbitzuarena (egiaztapenaren arduraduna den aldetik) eta enpresaren lege-ordezkariarena ere (prebentzio-zerbitzuak neurriez egin duen ebaluazioarekin ados dagoela erakusteko).

1. Neurketa higienikoak: hautsa eta zarata. Neurketa higienikoak egiten diren lanpostuen zerrenda aurkeztu behar da, neurketaren aldizkakotasuna zehaztu behar da, eta aurreko urteko neurketei buruzko txostenak aurkeztu behar dira. Txosten horietan TED/723/2021 Aginduaren eranskineko lagin-fitxa sartu behar da (TED/723/2021 Agindua, uztailaren 1ekoa, Meategietako Segurtasunerako Oinarrizko Arauen Erregelamendu Orokorraren 02.0.02 jarraibide tekniko osagarria, "Langileak babestea arnasteko moduko hauts eta zilize-kristaletatik", onesten duena).

Zaratari dagokionez, lanpostu bakoitzean azken neurketa noiz egin den ere zehaztu behar da, eta ezarritako aldizkakotasunaren arabera noiz eginen den hurrengoa ere bai.

1. Prebentzio-zerbitzuen aurreko urteko memoria, TIN/2504/2010 Aginduaren III. eranskineko B ataleko ereduaren arabera (kanpoko prebentzio-zerbitzuak) edo IV. eranskineko B ataleko ereduaren arabera (mankomunitateko prebentzio-zerbitzuak). TIN/2504/2010 Agindua, irailaren 20koa, 39/1997 Errege Dekretua garatzen duena (39/1997 Errege Dekretua, urtarrilaren 17koa, Prebentzio-zerbitzuen Erregelamendua onesten duena) honako hauei dagokienez: prebentzio-zerbitzu gisa espezializatutako entitateen egiaztapena, prebentzio-jardueren memoria, eta baimena ematea enpresaren prebentzio-sistemaren auditoretza egiteko.
2. Hurrengo urteko prebentzio-jardueren plana.

Enpresak abian paratuko dituen neurriak, honako hauek zehaztuta: arduradunak, baliabideak, aurrekontua eta aurreikusitako epealdiak.

Zaratarekiko esposizioaren neurketaren balioa 286/2006 Errege Dekretuaren arabera ekintza eragiten duena baino altuagoa izanez gero, esposizio hori murrizteko neurri teknikoak edota antolamendu-neurriak aurkeztu behar dira.

Planean enpresaren legezko ordezkariaren sinadura agertu behar da (betearazpenaren arduraduna den aldetik), bai eta zuzendari fakultatiboarena (lan-baldintzen aldizkako kontrolaren arduraduna den aldetik) eta prebentzio-zerbitzuarena ere (planaren berri daukala eta betearazpena egiaztatzen ahal duela erakusteko).

**DATA ETA ZUZENDARI FAKULTATIBOAREN SINADURA**

Data:

Zuzendari fakultatiboaren sinadura: